דילן פן

דילן פרנסס פן (באנגלית: Dylan Frances Penn; נולדה ב-13 באפריל 1991) היא שחקנית ודוגמנית אמריקאית. היא בתם של השחקן והבמאי שון פן והשחקנית רובין רייט.

 ביוגרפיה 
פן נולדה ב-13 באפריל 1991 בלוס אנג'לס, קליפורניה לשחקן והבמאי שון פן ולשחקנית רובין רייט. רייט ויתרה על תפקידה של העלמה מריאן בסרט "רובין הוד: נסיך הגנבים" עקב הריונה עם דילן. 

פן גדלה בעיירה רוס (אנ'), במחוז מרין (אנ'), קליפורניה. אחיה הצעיר הופר פן, הוא גם שחקן ודוגמן. סבה מצד אביה, השחקן והבמאי ליאו פן (אנ'), הוא ממוצא רוסי-יהודי וליטאי-יהודי, ואילו סבתה מצד אביה, השחקנית איילין ריאן (אנ'), היא קתולית ממוצא אירי ואיטלקי.

היא למדה באקדמיית מרין (אנ'), ולאחר מכן התקבלה לאוניברסיטת דרום קליפורניה משם נשרה לאחר סמסטר אחד. היא בילתה זמן רב בעיר ניו יורק. נישואיהם של הוריה הסתיימו בשנת 2010. לפני הדוגמנות, פן עבדה במשלוחי פיצות, כמלצרית וכעורכת תסריטים עצמאית. היא עבדה גם בניו יורק כמארחת במסעדות וכמתמחה במשרד פרסום.

 קריירה 
 דוגמנות 
שלטי חוצות הדוגמנות הראשונים שעליהם הופיעה פן היו עבור חברת האופנה גאפ בשנת 2013. לאחר מכן היא הופיעה במגזין האופנה GQ בדצמבר 2013, הופיעיה במגזין "W" בינואר 2014, ובמגזין Elle במרץ 2014.

פן הצטלמה עבור הצלם טוני דוראן עבור גיליון השביעי של אביב/קיץ 2014 של מגזין "ארוטיקה ואמנויות יפות!", בעירום חלקי שפורסם באפריל 2014. בתוך שבועות מיציאתו של הגיליון לאור, פן חתמה על חוזה דוגמנות חדש עם Premier Model Management כדי לייצג אותה בבריטניה.

פן הופיעה במקום ה-68 ברשימת ה-"Hot 100" השנתית של המגזין מקסים ב-2014, ובמקום ה-93 ברשימת 99 הנשים הנחשקות ביותר של אתר האינטרנט "AskMen.com" באותה שנה. ביוני 2014, היא הצטלמה לקליפ לשיר של ניק ג'ונאס "Chains" במלון אלכסנדריה. שלושה חודשים לאחר מכן, פן ופופי דלווין גילמו אופנועניות ב-"Rock Roll Ride", סרט קצר של מעצב הנעליים סטיוארט ויצמן, בבימויה של ג'וליה רסטואין רויטפלד, לשבוע האופנה בפריז. היא הופיעה על השער של מגזין האופנה "L'Officiel" בדצמבר אותה שנה ועל השער של המגזין "Asos" באוגוסט 2015. בינואר שלאחר מכן, פן ואחיה הצעיר הופר, השתתפו יחד בקמפיין המשותף הראשון שלהם, בסופו של דבר הופיעו השניים בשבוע האופנה במילאנו.

 משחק 
הופעתה הראשונה של פן הייתה בסרט האימה "Condemned" לצד רונן רובינשטיין, בבימויו של אלי מורגן גסנר, בו גילמה את חברתו של חבר להקה המתגורר בבניין מוזנח. הסרט הוקרן לראשונה ביום שישי ה-13 בנובמבר 2015. ת 

פקיד מוקדם נוסף היה בסרט "אלביס וניקסון" בו כיכב קווין ספייסי. הסרט הוצג לפחות בפסטיבל סרטי אביב אחד ויצא לאקרנים באפריל 2016.  

בשנת 2021 היא שיחקה יחד עם אביה בסרט "חיים במנוסה", שביים אביה.  

בשנת 2022 שיחקה בתפקיד ראשי לצד אחיה הופר פן בסרט המתח "Signs of Love".  

בשנת 2023 שיחקה בסרט הקומדיה "Who Invited Charlie?" בתפקיד ג'ס. 

 פילמוגרפיה 

 קולנוע 
+שנהסרטתפקידהערות2015Condemnedמאיה2016אלביס וניקסון (אנ')דיאן2019Night Hunterסופיה2021חיים במנוסהג'ניפר ווגל2022Signs of LoveפטיWho Invited Charlie?ג'סTBAKissinger Takes ParisTramp

קישורים חיצוניים

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:אמריקאים ממוצא רוסי-יהודי
קטגוריה:אמריקאים ממוצא יהודי-ליטאי
קטגוריה:אמריקאיות שנולדו ב-1991
קטגוריה:אמריקאים שנולדו ב-1991